《送处度赴试》
宋代·释道潜

异哉曲阜几世孙，白玉受性良且温。诗书礼义祖家学，扰扰自馀何足论。

良辰往往专吟讽，远压曹刘攀屈宋。

肯与齐梁作后尘，秋月春花恣嘲弄。我方杖策过西州，指点云山结胜游。

已有诏书催去兴，岂宜泉石更淹留。征车晓送登长陌，月没参横河汉白。

期君安稳上龙门，不怕临流遭点额。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。